Downloaded from YTS.MX
Official YIFY movies site: YTS.MX
ОСТРОВ ЧЕДЖУ, ЮЖНА КОРЕЯ
Аз съм гмуркачка хеньо.
Гмуркам се в океана за морски дарове,
като задържам дъха си.
Океанът храни гмуркачките хеньо,
приласкава ги като майка.
Но не е само това.
Да си гмуркачка хеньо, е призвание.
Ние сме пазителките на морето.
Браним водната шир
от стотици години.
Чеджу е домът на гмуркачките хеньо.
Островът е прочут с три неща:
скалите,
вятъра
и жените си.
Сега обратно. Раз, два, три, четири, пет, шест, седем, осем.
Разгрейте кръста.
- Седем, осем! - Стига превземки.
Тази чия е? Вземи я.
Качвайте се.
Сестро, имаш много див пелин. Дай ми малко, моля те.
Това е работа, в която влагаш сърцето си.
Предава се през поколенията от баби и майки.
Дори когато е студено, пак се гмуркаме.
В кръвта ни е.
Жени сме все пак.
Ще успееш ли?
- Дай ми я. - Заедно.
Сложи я там.
Морето вече не е същото и гмуркачките намаляват.
Културната традиция "хеньо" е на изчезване.
Моля те, не питай,
не питай на колко съм години.
Младостта ми отлита, без следа да остави.
Навремето използвахме гребни лодки,
а не моторници, за да се гмуркаме около острова.
И докато гребяхме, пеехме.
Какво да направя, когато младостта отминава напразно?
За кратко само сме на този свят.
Браво.
- Шефе, колко е часът? - Стана 7:30 ч.
Значи ще работя четири часа и излизам.
Наслука!
Дано имам късмет.
Отначало дори не можех да плувам, но просто обичах морето.
Клинчех от задълженията си вкъщи.
Там мама все ме командваше,
а в морето можех да съм свободна и да се забавлявам.
Затова се обучих за хеньо на 16 години.
СУН ДОК ЧАНГ, 72 Г.
Майка ми ме ожени млада.
Бях много послушна и й се подчиних.
Задомих се и спрях да се гмуркам.
Такава наивница съм била!
Мъжът ми се оказа гуляйджия.
Може би не му се е работело, защото е усещал, че ще умре млад.
Като овдовях, пак станах гмуркачка, за да оцелявам.
Работя от 52 години.
Най-сетне уредих живота си, но тялото ми взе да се предава.
Портфейлът е дебел, но плътта линее.
Това е иронията на живота.
Гледайте!
Обунджаги - родствениците на морските охлюви абалон.
Капитане, утре потегляме с лодката в 8 ч.
СЕЛО КОСАН
Разтоварването е тежка работа. Най мразя морските таралежи.
- Колко струват 100 грама? - 13 000 вона.
Това е цената на едро.
Но пък се изкарват добри пари.
След четири часа събиране имам още четири часа почистване.
Ако си сръчна, може и три.
Аз обаче съм бреме за колежките ми.
Когато уловът е добър, изобщо не изпитвам умора.
Но ако е слаб, се чувствам изтощена и раздразнена.
ИН СУК ПАРК, 70 Г.
- И пари няма. - Никакви.
Но въпреки всичко океанът винаги ме изпълва с щастие.
И с голямо вълнение.
В младите ни години хората гледаха гмуркачките отвисоко.
Примерно, ако мъжът ти е големец в селото,
няма да иска да работиш като хеньо, за да не го излагаш.
Бях необразована
и не исках да казвам, че съм гмуркачка.
ИМ СЕНГ КО, 70 Г.
На училищните сбирки на мъжете ни само ние бяхме гмуркачки.
Жените на другите изглеждаха поддържани,
а нашите лица бяха обгорели от слънцето.
И дума не обелвахме от срам.
Толкова бяхме почернели, че никакъв грим не можеше да го скрие.
Личеше си отдалече.
- Истината ви казвам. - Срам ни беше.
Но това са стари работи.
Сега професията ни е призната от ЮНЕСКО
и вървим с изправена глава.
Все повече се гордея, че съм гмуркачка хеньо.
Искам да работя още, приятно е.
Гледам обаче да намаля темпото
и да се отдам на доброволчество.
Здравейте, аз съм Сун Док Чанг и ще съм вашият гид.
Тук се гмуркам.
Само бъдете внимателни, по тези места има змии.
Вървете след мен.
Това са някои от местата, на които се гмуркаме.
Не очаквах да има толкова боклук.
Събира се повече през зимата.
Замърсяването идва главно от Китай, Япония и континентална Корея.
На младини никога не съм виждала в морето да плуват такива боклуци.
А сега са купища.
Трупат се и гният с години,
а от тях изтичат замърсители.
Чистият океан вече е задръстен с такива отпадъци.
Гмуркачките хеньо полагат големи усилия
за опазването на нашето море,
защото водата е полезна за здравето ни.
ЧУ ХУА КАНГ, 63 Г.
Започнах на 20 години.
Налагаше се да вадя много раковини, за да издържам семейството си.
Трудно беше тогава и хората бяха бедни.
Явно ми се е удавало.
Вадех препълнената мрежа,
изсипвах я на брега и се връщах за още.
Спец съм на таралежите.
Това ми носи добър доход и мога да бъда финансово независима,
защото съм здрава.
СЕЛО КУИДОК
Къде са всички? Вече стана 6 ч.
- Обадиха ми се да дойда, а ги няма. - Казаха в 7 ч.
- В 7 ч. ли? О, не! - Капитанът така каза.
- Няма да работите ли? - Да, ако кажат, че не може.
Времето е подходящо за черупчести,
но морският таралеж може да ти се забие в главата.
Карат се.
Кой каза, че започваме в 7 и половина?
Чу Хуа, къде беше досега?
Капитанът каза, че тръгваме в шест!
- Недей да крещиш. - Как да не крещя? Бясна съм!
Хенг Я, стига вече. Сбъркала съм, чудо голямо.
Признавам си грешката и моля за прошка.
Хайде, обличайте неопрените.
- Да отидем пеш? - Не.
- Качвайте се. - Хайде!
Започнахме да носим неопрени не много отдавна,
може би преди 40 години.
Едно време не ни даваха дори плавници, за да затруднят улова.
Младите след нас може да започнат да се гмуркат и с кислородни бутилки.
Ние обаче предпочитаме да работим по старомодния начин.
А и гмуркането часове наред с кислород би довело до свръхулов.
Полакомиш ли се да хванеш твърде много наведнъж, ще се задушиш.
И ще умреш.
Ако пък влезеш твърде навътре в морето,
вълните стават много по-силни.
Течението може да ни отнесе надалече.
Смъртта винаги ни дебне.
СУН-И КИМ, ИСТОРИК КОМИТЕТ ЗА ОПАЗВАНЕ НА ТРАДИЦИЯТА ХЕНЬО
Работата на гмуркачките хеньо е изключително трудна.
Много е опасна, затова броят им толкова е намалял.
Младите гмуркачки питат защо да не използват кислородни бутилки.
Но това противоречи на традицията.
Докато събират морски деликатеси,
те трябва да задържат дъха си под водата до две минути.
Налягането започва да се усеща на дълбочина от пет метра.
Сякаш те притиска огромен стъклен похлупак,
който със спускането става все по-тежък.
За да изплуваш,
трябва да разбиеш със сила този син стъклен похлупак.
Това се повтаря от сто до триста пъти, когато се гмуркаш.
Само си го представете.
Ако ударите главата си триста пъти, здравата ще ви заболи.
Когато открият удавени гмуркачки в морето,
мрежите им винаги са пълни с абалони и други морски дарове.
Сякаш смъртта ги е подмамила с богат улов.
Ударили са джакпота, преди да загинат.
Капнала съм.
Направо съм уморена до смърт.
ЙОНГ Е ЧОНГ, 67 Г.
Морските таралежи се чистят трудно.
Ти си имаш помагачи.
А на мен кой ще ми помогне? Мъж ли трябва да си търся?
Кой ми звъни пък точно сега?
- Може да е някой мъж. - Покойният ми съпруг ли?
- Може би. - Остави го.
- Къде е? - Остави го, казах ти.
- Едва ли е важно. - Откъде знаеш?
Просто ми намери мъж да ми помага с морските таралежи!
Закачи си обява на гърба.
"Търся си съпруг да ми помага с морските таралежи."
Чудя се как ли ще е утре.
Съмнявам се да намерим таралежи.
Когато вали, водата от земеделските земи,
пълна с торове и пестициди, се излива в океана.
Заради замърсяването морската трева гние.
Сериозен проблем е, ликвидира улова.
Остаряваме и става все по-трудно да се печелят пари.
Как ще преживяваме?
Когато бяхме млади, морето беше пълно с улов.
Хората работеха заедно, като общност.
Гмуркачките хеньо събираха морски водорасли,
като си партнираха, а после си деляха приходите.
Спирахме да работим
само когато гърдите ни се налееха и трябваше да кърмим децата си.
Струва ми се, че младото поколение не е способно да живее като нас.
А и не иска.
Сега е друго.
Да, така е. Животът на гмуркачките хеньо е труден.
Но ние нямахме друг избор.
В днешно време обаче никой не иска да става хеньо.
Този пирон скъса неопрена ми.
- Лошо. - Закърпи дупката.
Покажи фигура, момиче!
В днешно време все по-малко жени
поемат риска да станат гмуркачки хеньо.
Този начин на живот може да изчезне.
Шейсетте години бележат разцвета на този занаят на остров Чеджу.
Броят на гмуркачките достига 30 000,
а населението на острова е 200 000 души.
Но бройката бързо намалява
и сега са останали едва около 4000 гмуркачки,
като повечето от тях са на възраст над 60, 70 и 80 години.
Вече се гмуркат само възрастни жени
и сякаш морето около остров Чеджу също е остаряло.
По време на династията Чосон гмуркането е било тежка работа,
вършена главно от мъже.
Но и те бързо се отказвали, когато видели колко е трудно.
СУН ДОК ЧАНГ, 72 Г.
Жените обаче нямали избор, все някой трябвало да изкарва пари.
За мъжете тази работа е непосилна.
КИТАЙ СЕВЕРНА КОРЕЯ
ЮЖНА КОРЕЯ ЯПОНИЯ
ЧЕДЖУ-ДО
За да може млада жена да стане гмуркачка хеньо,
трябва да се обучава още от седемгодишна в продължение на десетилетие.
Учи се да плува, да се гмурка
и да диша правилно, когато се издига.
А също и да събира морските дарове
и къде да ги търси.
И чак когато навърши 15-17 години, става хеньо.
ШКОЛА ЗА ГМУРКАЧКИ ХЕНЬО
Събирачи на водорасли, стройте се!
- Първа група. - Ние сме!
Бързо намаляващият брой на гмуркачките хеньо ни тревожеше,
затова преди 15 години основахме тази школа в село Куидок.
Културата "хеньо" е призната от ЮНЕСКО…
ЧУ ХЮН КИМ
…и интересът е голям.
Хайде на водораслите!
Обучаваме новото поколение, за да съхраним тази традиция.
Всички преподаватели в школата за гмуркачки хеньо са от село Куидок.
Но от целия ни екип
Канг Чу Хуа е най-добрата гмуркачка.
Тя е хеньо "сангун".
Тези гмуркачки могат да се спускат до над десет метра дълбочина.
И аз самият съм доста силен,
но не мога да й насмогна, когато се гмуркаме заедно.
- Студено! - Раз, два, три!
Нагълтах се с вода.
Това е задължително, за да станеш хеньо.
Ученичките казват:
"Ти сигурно знаеш точно къде се намират раковините и морските таралежи".
Но това изобщо не е вярно.
Нужна е амбиция.
Да искаш да хванеш повече от другите.
Трябва да се гмуркаш много пъти, за да го постигнеш.
Някой да ме бутне, за да се гмурна.
Долу едва ли има нещо.
Eла тук.
- Май ще се мре. - Няма.
Раз, два, три!
Днес отделиха по-добрите от по-лошите гмуркачки, каквато съм аз.
Все гълтам вода.
Виждате ли тук? Пише "бъдеща хеньо".
Явно това съм аз.
Инструкторката ни е страхотна.
Колегите й ме плашат, като кажат: "Къде изобщо си тръгнала?".
Но тя е веселячка и добра учителка.
Ученичките научават от опит колко е трудно да си хеньо.
Досега сме обучили към 840 души,
но само пет процента от тях продължават да се занимават с това.
Прибираме се!
Не успяваме да спрем отлива от тази професия.
ОСТРОВ КОДЖЕ НА 253 КМ ОТ ЧЕДЖУ
- Ужасно е трудно, нали? - Да.
Как танцуват така?
Обречени сме.
Първо така, после така.
- Изпъни си ръката докрай. - Да я изпъна?
Хайде пак, за да стане идеално.
Супер.
Идеално!
Лъжкиня.
- Сега вече ще успея. - И аз.
Готин капитан си имаме.
Мислех, че само на Чеджу има гмуркачки.
СОХИ ЦИН, 30 Г.
Но когато дойдох на остров Кодже,
съзнах, че има ли море, има и гмуркачки.
Но с Чонмин сме единствените млади гмуркачки тук.
С надеждата да открием и други като нас
направихме нашия канал в "Ютюб".
#ХЕНЬО #ГМУРКАЧКИ ЗАПОЗНАЙТЕ СЕ С МЛАДОТО ПОКОЛЕНИЕ
Привет!
- Чонмин. - Сохи.
Готови, сега. Здравейте!
- Ние сме младите гмуркачки Чонмин… - И Сохи!
Приятно ни е.
Днес ще бъде жежко, защото ще събираме морски ананас.
Скачай!
Приятно е.
Виж!
- Кога успя? - Още щом скочих във водата.
Работих в офис от 20- до 25-годишна.
В задушната сграда се чувствах уморена и изчерпана.
Но откакто станах хеньо,
изпитвам облекчение и спокойствие, работейки сред природата.
Когато започнах, поставих рекорд за най-млада гмуркачка.
Искам някой ден да поставя рекорд и за най-възрастна хеньо.
ЧОНМИН УО, 37 Г.
Не знаех много за гмуркачките хеньо.
Но преди седем години фирмата на мъжа ми фалира.
Тогава дори не умеех да плувам.
Но не се уплаших и си рекох,
че ако мога да печеля от това, искам да опитам.
Отначало беше трудно.
Но пък майките трудно намират занимание с гъвкаво работно време.
Затова упорствах.
Изтощих се.
Това си е физическа работа, трудна и опасна,
но и грижите по децата нямат край.
Всяка майка по света е наясно.
Предпочитам да се гмуркам седем часа.
ДОМЪТ НА ЧОНМИН
- Когато порасна. - Когато порасна?
Без "Т".
- Порасна. - Порасна.
- Кой взе книгата? - Аз.
- Нару. - Лей Уон.
- Каква е? - Лей Уон я избра.
- За какво е? - Как ти растат гърди и се окосмяваш.
За белезите на пубертета.
Да, децата се вълнуват от тези неща.
До Хун, догодина ще се окосмиш.
Стига приказки, да сядаме да ядем. Разчистете масата.
- За мен! - Много му сипа.
Ето.
- Вкусно е, нали? - Да.
Благодаря, много е хубаво.
Откакто съм в "Ютюб",
децата ми До Хун, Лей Уон и Нару
оцениха това, че съм хеньо.
Мама стана най-готината на света.
МАМА Е ХЕНЬО
Нару все повтаря, че иска да стане гмуркачка.
От една страна, се радвам,
но от друга, не ми се иска да се захваща.
Много тежка работа е.
Гмуркам се до безкрай.
Недей и ти, Нару. Остави това на мама.
УЛОВЪТ НА ГМУРКАЧКИТЕ
МОРСКИ ДАРОВЕ ЗА ПРОДАН
Тези двете са…
ХЕН ПЬО ЛИ, РЪКОВОДИТЕЛ
…най-известните гмуркачки не само на островите, а и изобщо.
Президентът дори ги покани на среща.
Те са рекламните лица на остров Кодже.
Но всъщност за моя бизнес не е добре, че ги канят толкова.
Понякога излиза, че началниците са те, а не аз.
- Взехте ли си очилата? - Да.
Снимат клипове, докато работят.
Позволявам им да правят каквото си искат.
Дръпнете се, течението е силно тук.
Не, първо ще се гмурнем, после ще се дръпнем.
В сравнение с екип от пет гмуркачки двете изкарват повече.
Още един!
Първенци са!
Честно казано,
приходите ми намаляват все повече с всяка изминала година.
Само допреди три години
успявах да извадя до сто килограма морски ананаси за час.
Но вече не е така.
Заради покачващите се температури океанът се променя.
Това се случва пред очите ни.
Например един вид кубомедузи, обитаващи по-топли води, вече ги има тук.
Опитваме се да предупредим хората, като снимаме промените в морето.
Нека се разтревожат.
В плитчините вече няма живот.
Налага се да се гмуркаме по-надълбоко.
Гмуркачките хеньо не използват оборудване
и по принцип работят, като само задържат дъха си,
но ако това продължи, дали изобщо традицията ще просъществува?
ОСТРОВ ЧЕДЖУ
ЧУ ХУА КАНГ, 63 Г.
Няма да мога да се гмуркам цяла година, защото пострадах.
Извадих лош късмет.
Събирах морски таралежи.
Нали знаете колко са големи мрежите? Напълних две.
Тръгнах да ги вадя и изведнъж се подхлъзнах близо до водата.
Сложиха ми осем пирона. Прекарах две седмици в болница.
Ако бяха пръстите на ръцете, осем щяха да са счупени.
Не бях претърпявала такава голяма операция.
Просто лош късмет.
За пръв път не мога да се гмуркам.
С голяма мъка изкарах лятото.
Докато не можех да се движа,
моите приятелки ми помагаха, като садяха див лук и броколи.
Всички в селото се тревожеха за мен, защото нямаме здравни застраховки.
Отказват ни, понеже работата била твърде опасна.
Дори риболовните кооперативи дават обезщетение само при смърт,
но не и при травми.
Притрябвали са ми пари, като умра!
Много разочароващо, нали?
Какво, като сме в списъка на ЮНЕСКО, щом не сме подсигурени?
Обаче някои от колежките ми завиждат,
защото покойният ми съпруг беше държавен служител над 30 години.
Преживявам главно с неговата пенсия,
която получавам всеки месец.
Животът продължава за живите.
СУН ДОК ЧАНГ, 72 Г.
Вие сте с "ЕТ Пойнт" и икономическите новини.
Японското правителство обяви, че радиоактивна вода
от ядрената централа "Фукушима"
ще бъде изхвърлена в океана.
Това предизвика тревога на остров Чеджу, който граничи с Япония.
Агенцията за атомна енергия,
която следи за безопасността на замърсените води от "Фукушима",
обясни, че планът за изпускането им не нарушава международните стандарти.
Планът на Япония…
ГЛАСЪТ НА РАФАЕЛ ГРОСИ ДИРЕКТОР НА МААЕ
…е осъществим технически и отговаря на международната практика,
макар че голямото количество вода прави случая уникален и сложен.
По тези места се гмуркаме.
Но след сто години тук може би ще е мъртвило.
А сега Япония планира да изпусне радиоактивни води в океана.
Това много ни притеснява.
Ако изпуснат замърсената вода, пораженията няма да си проличат веднага.
Трябва да намерят решение, което е безопасно за всички,
но Япония задейства плана си, без да се консултира с други страни.
Цял живот сме разчитали на морето,
така че сме изключително разтревожени.
СЪБРАНИЕ НА ГМУРКАЧКИ ХЕНЬО ПО ПОВОД ВОДИТЕ ОТ "ФУКУШИМА"
Само това от г-н Бан.
МАРИ ЧАНГ, "ГРИЙНПИЙС"
И вашето. Това е японското.
В човешката история има два сериозни ядрени инцидента.
Единият е в "Чернобил",
а другият - във "Фукушима".
Още от аварията през 2011 година в АЕЦ "Фукушима"
имаме опасения как ще се справят със замърсените отпадни води.
Японското правителство твърди,
че водите могат да бъдат третирани и изпуснати,
а ядрената централа - изведена бързо от експлоатация.
Компанията оператор възнамерява
да намали концентрацията на радиоактивни материали,
като ги разреди с огромно количество морска вода.
Но проблемът е, че разреждането на водите не значи,
че радиоактивността е премахната.
На какво основание се твърди, че изпускането им е безопасно?
Това е абсолютно безпрецедентно.
Искахме да се срещнем с гмуркачките,
защото ще са пряко засегнати от замърсените води.
Заслужават да са запознати с цялата информация
по този извънреден случай.
- Здравейте, как сте, добре ли сте? - Да.
Идвам от екологична организация в Сеул.
Поканихме двама експерти,
които да ви обяснят за замърсените води от "Фукушима",
както и специалисти от остров Чеджу, които работят по този въпрос.
- Питайте ги за всичко, което ви вълнува. - Добре.
Здравейте, аз съм от Ядрения информационен център в Япония.
БАН ХИДЕЮКИ АНТИЯДРЕН АКТИВИСТ
Водите се събират и съхраняват, защото са много опасни,
но японското правителство е решило
да изхвърли тези замърсени води в океана.
Цялостното им изпускане ще отнеме над 30 години.
След като замърсените води първоначално достигнат Корея,
потокът ще продължи.
Това не е нещо, което…
ШОН БЪРНИ, "ГРИЙНПИЙС"
…има незабавен ефект.
Опасенията ни са, че въздействието от това замърсяване
ще се усеща стотици, ако не и хиляди години
заради наличието на различни радиоактивни материали.
Дори сега вече няма морска трева.
Коралите видимо избледняват.
Защо Япония обмисля изпускане на водите в морето?
Богата страна e.
Не могат ли да изградят достатъчно голям резервоар за съхранението им?
Океанът и без това е замърсен.
Но сега, когато чувам, че Япония иска да изпуска отпадни води,
имам чувството, че вече се гаврят с мен.
При силно вълнение се случва да се нагълтаме с вода.
Кажете на всички в Япония. Готова съм да им обясня.
Бан Хидеюки от 30 години работи в тази сфера
и по-конкретно по проблема с изпускането на замърсени води от Япония.
Не е лесно да се опълчиш на местна почва.
Предвид ситуацията…
ЧОНГ ДО КИМ, ЕКОАКТИВИСТ
…смятаме да проведем поредица от протести.
Жизненоважно е многократно да изпращаме послание
за проява на здрав разум.
Включете се и вие, дори да се наложи да не работите ден-два.
Значи вие, екоактивистите, само стоите и оставяте на нас да се борим?
Така няма да стане. Дойдохме тук абсолютно незапознати,
а ни обяснявате на японски и английски.
Не можем да разберем всичко, което казват, за да отговорим подобаващо.
Стига глупости!
Май двамата, които най-много работят,
Бан Хидеюки и Чонг Ким, са най-критикувани днес.
Точно двамата, които полагат най-големи усилия.
Стига препирни, трябва да сме единни.
Ако се караме така, как изобщо ще организираме протест?
Права е, стига вече.
Всички трябва да се включат. Не бива да допускаме властите да ни спрат.
Всички заедно трябва да излезем и да протестираме в Чеджу.
Ако се наложи, дори да блокираме града и планината.
Начело на риболовните кооперативи са мъже,
които твърдят, че са против изпускането на води,
- но не предприемат никакви действия. - Именно.
Убедена съм, че силата ни е в духа на гмуркачките хеньо.
Нека си припомним смелостта на нашите предшественички
и да им покажем, че ще се борим докрай.
Ще се явим на протеста всички до една!
Занапред трябва да се съюзим
и заедно с Япония да предприемем действия.
Ние в Сеул също ще полагаме още по-големи усилия.
Подкрепяйте ни в борбата и заедно ще се противопоставим на това.
- Трябва да се вдигнем на бунт. - Задължително.
- Благодаря. - И аз.
Това не е проста работа, никак даже.
На думи е лесно.
Благодаря.
ОСТРОВ КОДЖЕ
Син рак!
ЧОНМИН УО, 37 Г.
Как да го хвана?
Ето.
Сладурче.
Да го сложим ли в съд?
Голям е.
Нали помниш какво ти казах, Нару? От всички морски твари
ракът е най-чувствителен на болка.
По-красив няма да намеря никога.
Ще го пусна.
До Хун го намери.
Забавлявайте се! Мама ще хапва.
Тате, чакай ме!
Хайде де.
Тъжно ми става, като си представя бъдещето на децата ми.
Като всяка майка искам да ги предпазя от беди.
Медуза, страх ме е!
Пълно е с медузи.
ОБЛАСТНА УПРАВА, ЧЕДЖУ
ПРЕСКОНФЕРЕНЦИЯ ЗА ВОДИТЕ ОТ "ФУКУШИМА"
- Радвам се, че ще участвате. - Добре че дойдохте.
Благодаря.
Ти гмуркачка ли си?
- Да, от седем години. - Седем години? Браво!
- Гледала съм те. - Да.
- Как е уловът? - Все по-беден.
- Откъде си? - От Кодже.
Много ми харесва, искам да се гмуркам дълги години като вас.
"НЕ" НА ИЗПУСКАНЕТО НА ЗАМЪРСЕНИ ВОДИ ОТ "ФУКУШИМА",
КОИТО УНИЩОЖАВАТ МОРСКАТА СРЕДА И ПРЕПИТАНИЕТО НА ХОРАТА!
Здравейте, аз съм Чой Кюнг Сук, антиядрен активист.
Японското правителство твърди, че ще премахне радиацията
чрез пречистване на водата от радиоактивни изотопи,
но методът не позволява да се филтрират изотопи като въглерод 14 и тритий,
които имат много дълъг полуразпад.
Изпуснатата вода от "Фукушима" ще достигне о. Чеджу след седем месеца.
Кой ще гарантира безопасността на гмуркачките, които работят в морето?
Япония трябва незабавно да отмени решението за изпускане на вода!
Отмяна, отмяна, отмяна!
Има ли много гмуркачки над 80 г. на остров Чеджу?
Много от нас са над 80-годишни.
- Така ли? - Тя е на 79.
Ти на колко си?
- На 30 г. - Омъжена ли си?
- Още не. - Не?
Чонмин има три деца.
- Омъжи се в Чеджу. - В Чеджу?
- Ще мога ли пак да съм гмуркачка? - Да.
Тя примерно има син.
- Идеална партия за теб. - Ще ми бъдеш свекърва!
Перфектно.
РИТУАЛНА ЗАЛА, СЕЛО ПУКЧОН
- Трябва ли да се поклоним? - Едва ли са започнали.
Да оставим дарението веднага след като се качим горе.
Седнала ли правиш оризови кексчета?
Стара съм и ме болят краката.
Никак не ти личат годините.
Вече съм баба.
Имаш кръгло лице, а пък кексчетата ти - продълговати.
Все по-грозни започваш да ги правиш.
Сестро, така ли се закача?
Всяка година гмуркачките извършват шамански ритуал
и се молят на боговете и предците ни.
Във фолклора на остров Чеджу има 18 000 богове,
които обитават небето, земята, планините, океаните и дори домовете ни.
Гмуркачките хеньо рискуват живота си ежедневно.
Аз съм нещо като посредник между боговете и жените хеньо.
Трябва да измоля от тяхно име благоволението на морския бог.
СУН ШИЛ СО, ШАМАН
Разказвам на бога за проблемите им,
обяснявам от какво имат нужда и го моля за напътствия.
Моля се за благото на океана.
Тази година гмуркачките хеньо се опитват да спрат
намеренията на Япония да изхвърли замърсени води в океана.
Чрез шаманския ритуал "гут" те призовават всички богове
да обединят сили в името на океана.
Даваме дарове и пари на боговете.
После каним духовете на празненство.
Ритуалите съчетават радост и тъга.
Също като самия живот.
Не бива зло да сполети тези води, драконe!
Посочи ни пътя.
Поведи всички ни напред.
Нашият бог знае всичко.
Откакто станах хеньо,
не съм отсъствала от работа.
Гмуркачка съм, влизах в океана ежедневно.
Дори когато бях болна, там забравях за болката.
Възрастните гмуркачки хеньо
дори не си помислят за пенсиониране.
Ако не могат да работят във водата, ще го понесат много тежко.
Това е така, защото много обичат океана.
Трябва да продължа да се гмуркам.
Няма да допусна да изхвърлят вода от "Фукушима" в океана.
Днес ще протестираме срещу намеренията на японците.
И други гмуркачки ще ходят.
Но кракът още ме боли, не знам дали ще издържа.
КМЕТСТВО ЧЕДЖУ
Ние сме морските поборници!
Япония трябва да отмени решението си да изпусне замърсени води в океана!
Отмяна, отмяна, отмяна!
МОРЕТО НЕ Е БУНИЩЕ
Спрете изпускането на радиоактивни води!
Спрете, спрете, спрете!
На 90 години съм, но днес сме тук…
КЮМ ОК ЛИ, 90 Г.
…защото е важно, въпреки че пропускаме работа.
Ние на практика живеем във водата от 18-годишни.
Трябва да спрем това. Задължително!
Дошли са чак от Кодже.
Това не е последният протест. Трябва да се обединим и да надигнем глас!
Остров Чеджу се слави с чистата си природа.
Но скоро ще бъде заобиколен
от радиоактивните води.
Нима ще стоим със скръстени ръце?
СУН ДОК ЧАНГ, 72 Г.
Хора!
Качих се на сцената, защото съм хеньо и работя в океана.
Дори тази сутрин се гмурках.
Трудно е да не се нагълташ с вода, докато работиш.
Но ако Япония излее замърсени води в морето,
само ние ли ще сме обречени?
Имаме деца и внуци.
Трябва да завещаем на потомците си чисто море!
Чисто море за потомците ни!
Не можем да разчитаме на държавата,
но ако властимащите бяха на наше място, нямаше да допуснат замърсяване.
Права съм, нали?
Не знаем кога ще се случи това,
но можем да го спрем само ако надигнем глас.
Нашите гмуркачки са в опасност!
НЕКА НЕ СМЕ ПОСЛЕДНИТЕ ГМУРКАЧКИ
Япония трябва да се откаже от намеренията си!
"Не" на замърсяването!
За да бъдем всички здрави, океанът трябва да е чист.
Ако срещна човек, който иска да излива радиоактивна вода в океана,
бих го попитала: "Не искаш ли да имаш бъдеще?".
След нас светът няма да свърши.
Раждат се нови поколения.
Това е убийство.
Злодейски акт.
Трябва да го спрем на всяка цена!
Ще живеем и работим в океана до сетния си дъх.
Ще се борим докрай.
24 АВГУСТ 2023 Г.
Днес, въпреки противоречивите реакции,
Япония задейства плана си.
Започна изливането в океана на третирана радиоактивна вода.
Тя се изпомпва през подводен тунел, дълъг около километър,
след което се излива в океана.
Това е дълъг процес, който ще продължи с десетилетия.
Предвижданията са за 30 години, може би дори повече.
Бях съкрушена.
Край на морските деликатеси.
Нещата изглеждат много зле.
Поминъкът ни е унищожен.
Чух за изпускането на вода от "Фукушима"
и си казах, че сме в голяма беда.
Може да загубим домовете и препитанието си.
Обичаме морето и се стараем да го опазим.
Ние поне сме си поживели. Но какво очаква децата ни?
Ще им се отрази жестоко.
Призовавам света да спре тази лудост.
ЖЕНЕВА, ШВЕЙЦАРИЯ
ОРГАНИЗАЦИЯ НА ОБЕДИНЕНИТЕ НАЦИИ
МИКОЛ САВИЯ АСОЦИАЦИЯ НА ЮРИСТИТЕ ДЕМОКРАТИ
Това е прочутата Зала 20,
където се провеждат сесиите на Съвета по правата на човека.
Заседанията са три пъти годишно.
Разглеждаме проблема с "Фукушима" от много години
и когато Япония взе решението за изпускане на радиоактивна вода,
преценихме, че е важно да се срещнем с представителка на гмуркачките хеньо,
която да сподели опита си пред Съвета по човешките права,
за да подчертаем и международните вреди,
които изпускането може да причини.
Обадиха ми се от ООН в Швейцария.
Ще се противопоставя на замърсяването от името на гмуркачките от Чеджу.
Летях 13 часа със самолет, за да дойда тук.
Не се страхувам да изляза и да говоря публично
по такъв важен въпрос.
Личните ми усилия може да имат огромно влияние.
Затова събрах кураж и дойдох.
"Мода… късно."
ХЕЙУОН НАМ, ПРЕВОДАЧ
Да повторим пак? Не "мода", а "моля".
- А после… - Моля.
Точно така. Все едно казваш: "Моля, помогнете".
Натъртваш на думата и после: "Преди да е…" Това го каза много добре.
- "Преди да е станало…" - Късно.
И спираш дотук. Добре ще е да запомниш тази част наизуст.
След "вода" казваш и останалото. И не е "вой-да".
- Ожаднях, може ли вода? - Ще ти дам.
Много е трудно да произнасяш английските думи,
като използваш корейски йероглифи.
Ако бях по-млада, по-лесно щеше да ми се обръща езикът.
С възрастта всичко става по-трудно.
Не бих повторила, честно.
Привет! Добро утро, как сте?
- Привет, добро утро. - Привет.
Добро утро.
Как пътувахте? Добре дошли в Женева.
Дълъг и уморителен полет беше.
Дълъг и тежък полет.
Прочетох изявлението ви, идеално е.
Имате ли някакви въпроси, искате ли да знаете нещо
за Съвета по човешките права?
Всъщност си мислех,
че за мен, скромната гмуркачка от остров Чеджу,
би означавало изключително много, ако дори за кратко,
ако ще и за по-малко от минута,
хората по целия свят чуят това, което имам да им кажа.
Друго не искам.
Аз съм хеньо.
- Тук ли си? - Да.
Наспа ли се?
- Време е да тръгваме. Да се приготвим. - Добре.
Вземи си речта.
- Виж се в огледалото. - Няма какво да се гледам.
- Хайде. - Добре.
Да тръгваме.
Ето я колата.
Ще седна до теб.
Добро утро.
Днес ще се явим пред ООН.
- Притесняваш ли се? - Не, изобщо, няма за какво.
И те са хора като нас.
- Тук е. - Пристигнахме.
Времето, отпуснато ми за речта, е съвсем кратко.
Ако представителите от цял свят се вслушат
дори в една десета от думите ми,
не бих могла да искам повече.
Добро утро!
Ето я. Добро утро!
Приятно ми е.
- Успех! - Да влизаме.
Трябва да минем оттук, покажете пропуска си.
В седалището на ООН всичко е много официално,
високотехнологично и дипломатично, разбира се.
Но има и голяма политизация.
В посещението на местна жена обаче няма нищо политическо.
Тя е просто човек, страдащ от едно недомислено решение,
и ни разкрива истината не такава, каквато е на хартия,
а както я виждат тези, които са на място
и знаят най-добре какви са последствията от държавните политики.
Дръжте го във вас.
Никак не е лесно за човек от някоя общност да участва в заседание,
когато няма никакъв опит.
Радваме се, когато някой приеме, и се опитваме да помагаме,
но всъщност тя трябва да се справи сама.
Аз съм хеньо, гмуркачка от Чеджу.
Като такава печеля пари от морето,
за да изхранвам семейството си.
Родена съм бедна,
но изградих живота си благодарение на гмуркането.
Прекарала съм целия си живот
в чистите морски води около о. Чеджу,
но Япония изхвърля токсична вода в океана.
Моля ви, спрете това,
преди да е станало късно.
Благодаря.
Нищо не помня накрая, бях изтощена.
Направо сили не ми останаха, краката ми трепереха.
Справи се чудесно.
Както и да съм се справила, не бих повторила, капнала съм.
Това беше пръв и последен път.
Браво. Не чувстваш ли облекчение?
Да, олекна ми. Сега трябва да си купя тениска за спомен.
ОСТРОВ ЧЕДЖУ
Благодаря за гощавката.
СЕЛО КОСАН
Къде е тя?
Къде е онази, която защити страната ни?
Как беше в Швейцария?
Имам да ви показвам красиви снимки.
Ще се преоблека.
Горда съм, че Сун Док стигна до Швейцария.
И то съвсем сама.
Гордея се с нея, справи се страхотно.
Как беше храната?
- Ядох само хляб. - Ама швейцарски.
Не ти ли купиха нещо? Дадоха ли ти пари за храна?
- И да ми бяха дали, какво да ги правя? - Тя няма представа.
Вече си звезда, щом си била в Швейцария!
Ние кога изобщо ще отидем?
Слушай какво ти говоря.
- Национален герой си. - Направо!
- Навсякъде ще пишат за теб. - Страхотно.
СЕЛО КУИДОК
Докторът ми забрани да се гмуркам до догодина,
но мога да ходя и не изпитвам болка,
затова дойдох днес.
Пази се!
Щастлива съм, че съм тук и ще работя с другите.
В деня, когато пострадах, тъкмо си бях купила нов неопрен,
но се е смачкал, защото не е използван от три месеца.
Да се обличаме!
- Чу Хуа, помогни ми. Чу Хуа! - Да?
Помогни ми.
- Обърни се, виждат ти се бомбите. - Чудо голямо!
- Носи багажа. - Хайде.
16-И ЕЖЕГОДЕН ФЕСТИВАЛ НА ГМУРКАЧКИТЕ ОТ ЧЕДЖУ
ХИ СУН ЛИ, 79 Г.
Фестивалът на гмуркачките хеньо е за идните поколения.
Когато си отидем от този свят, чрез фестивала ще ни помнят
и ще научават как сме се препитавали.
Затова всяка година го провеждаме - за да не бъдем забравени.
Здравейте! Аз съм ви почитателка.
Майчице, сякаш съм срещнала звезди!
- Много научих от вашите видеа в "Ютюб". - Благодаря за подкрепата.
- Голям фен съм ви. - Благодаря.
Честит празник! Денят на гмуркачките хеньо.
Здравейте!
Ето ви!
- Привет! - Сядайте.
- Как си? - Добре ли сте всички?
Много съм добре.
Чух, че си била в ООН.
Като национален представител.
Може ли автограф?
Страхотно.
Възхищавам ти се, че си надигнала глас.
Сигурно си се притеснявала, но браво, че си събрала кураж.
Трябва да продължим да се борим.
Нямаме друг избор.
- Трябва да опазим работата си. - За да ни има.
Много ме е страх, че ще трябва да работя в замърсени води.
Това е препитанието ни.
Ако хората спрат да купуват морски дарове, с нас е свършено.
Точно това ме притеснява.
Трябва да съхраним културната си традиция.
Ние сме сила, трябва да помогнем.
- Заедно ще успеем. - Точно така!
Ето това е приказка!
Не може целият ни живот да е бил напразен.
Страхотно е, че и млади жени като вас
решават да се захванат с тази работа.
Искам да продължа да работя дълго като вас, прекрасни дами.
Значи поне шейсет години!
Права си.
Да можеше да живеем в Чеджу, за да се виждаме!
Май е време да предадем острова в ръцете на младите.
Стига да сте съгласни.
Ще станем сестри. Вие ще идвате при нас, а ние - при вас.
Идеално!
Трябва да вървим. Да сте живи и здрави.
- Довиждане. - До скоро.
Нашите момичета.
Направо ще се разрева.
Да си жива и здрава, всичко хубаво.
И аз искам прегръдка.
И мен ме разплака.
- Сякаш дъщеря изпращам. - Не плачи.
А ти защо ревеш?
Ще ви дойдем на гости в Пусан.
Довиждане!
Недей да плачеш.
Нека си обещаем да се видим догодина.
И дълго време занапред.
Мъчно ми е.
Греби, греби!
Греби, не спирай!
С греблата вълните пори.
Не спирай, греби!
В дълбините се гмуркам,
където посред ден
ярко слънце не блести.
Йеодо Сана, Йеодо Сана.
На далечен и самотен остров дали морето ще ме нагости?
Дали морето ще ме нагости?
Ще се гмурна под вълните.
Йеодо Сана, Йеодо Сана.
Не спирай, греби!
Океанът е нашият дом.
Не можем да спрем да се гмуркаме, водата ни влече.
Дори в следващия си живот ще се гмуркам.
Жената и морето - заедно завинаги.
Превод на субтитрите Боряна Богданова